
95.1 Pašvaldība var veikt spēkā esoša teritorijas plānojuma vai lokālplānojuma grozījumus vienkāršotā kārtībā, ja plānošanas dokuments ir izstrādāts sistēmā un grozījumi atbilst vismaz vienam no šādiem nosacījumiem:
	Iebildums
Ekonomikas ministrijas ieskatā, vienkāršotās procedūras tvērums ir ļoti šaurs un faktiski attiecas uz gadījumiem, kas jau atbilstoši spēkā esošajam regulējumam var tikt atrisināti. Piemēram, normatīvā regulējuma piemērošanas kārtība, ja tiek konstatēta pretruna regulējumā, ir skaidri noteikta Administratīvā procesa likumā. Piedāvātais regulējums nerisina tās problēmas, uz kurām ilgstoši norāda teritorijas attīstības plānotāji, kā arī nekustamā īpašuma attīstītāji. Piemēram, ielu sarkano līniju grozīšana, kas skar tikai konkrētā nekustamā īpašuma subjekta intereses un ceļa valdītāja intereses. 
Ekonomikas ministrija neatbalsta, ka tiek risinātas tikai "kļūdas" un "pretrunas" un netiek izveidota kārtība vienkāršiem saturiskiem grozījumiem, kuriem nav samērīgi piemērot pilnu teritorijas plānojuma grozīšanas procesu vai lokālplānojuma izstrādi. 

